Swanger matrikulant vermoorArgieffoto (Foto: imgkid.com) Die polisie het ŉ volskaalse soektog van stapel gestuur na verdagtes wat ŉ swanger 19-jarige meisie vermoor het. Lt.kol. Moatshe Ngoepe, provinsiale polisiewoordvoerder van Limpopo, het gesê die meisie is Woensdag om 19:00 “brutaal” vermoor in die Xikundu-nedersetting in die Saselamani-gebied. “Die meisie is vermoedelik by haar huis deur onbekende verdagtes wat ingebreek het, aangeval. Hulle het haar verskeie kere geskiet en op die vlug geslaan,” het Ngoepe gesê. Die meisie se ma was ook in die huis, maar is ongedeerd. Die oorledene is geïdentifiseer as Nare Beanice Malebana, ŉ gr. 12-leerder aan Jim Chavani High School. “Die motief vir die moord is onbekend, maar verdere ondersoek deur die polisie sal dit bepaal.” Die polisie ondersoek ŉ saak van moord.